**รายงานการประชุมสภาเทศบาลตำบลโพน**

**สมัยประชุมสามัญ สมัยที่ 4 ครั้งที่ 1 ประจำปี พ.ศ. 2567**

**วันที่ 25 ธันวาคม 2567 ตั้งแต่เวลา 09.00 น. เป็นต้นไป**

**ณ ห้องประชุมสภาเทศบาลตำบลโพน อำเภอคำม่วง จังหวัดกาฬสินธุ์**

 \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 12345678910111213 | ร.ต.ต.วีระชัย จำปาหารนางสมศรี สระทอง นายคำแปลง ศรีบัวนายเสริมศักดิ์ ราชติกานายทองพันธ์ ศรีบุญจันทร์นายศุกลวัฒน์ ภูจันหานายประสิทธิ์ คำภูษานายสมบัติ ภูมิรินทร์นายบุญศิล อิงภูนายสัมนัก ปัสสะนายมานพ นามปัญญานายวุฒิชัย เชยชมศรีนายสมพงษ์ สุริโย | ประธานสภาเทศบาลตำบลโพนรองประธานสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพน สมาชิกสภาเทศบาลตำบลโพนเลขานุการสภาเทศบาลตำบลโพน | วีระชัย จำปาหาร สมศรี สระทอง คำแปลง ศรีบัว เสริมศักดิ์ ราชติกา ทองพันธ์ ศรีบุญจันทร์ศุกลวัฒน์ ภูจันหาประสิทธิ์ คำภูษา สมบัติ ภูมิรินทร์ บุญศิล อิงภูสัมนัก ปัสสะมานพ นามปัญญาวุฒิชัย เชยชมศรีสมพงษ์ สุริโย |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 12345678910111213 | นายนิพนธ์ อิงภูนายทองมี สระทองนายพนมศิลา ศรีบัวนายปิยะวัชร์ สระทอง นายทรัพย์ เกษาพรมนางณฐอร การถักนางสาวสุกัญญา กำจรนายทรงวุฒิ ลังภูรีนางเสาวนีย์ คำเสนาะนางสุจรรยา ทิพย์มณีนางสาวสุปราณี อ่อนรัชชานายจันทา พันภูนางสาวปภาวรินท์ ภูมิสาตร์ | นายกเทศมนตรีตำบลโพนรองนายกเทศมนตรีตำบลโพนรองนายกเทศมนตรีตำบลโพนเลขานุการนายกเทศมนตรีตำบลโพนที่ปรึกษานายกเทศมนตรีตำบลโพนปลัดเทศบาลตำบลโพน หัวหน้าสำนักปลัดผู้อำนวยการกองช่างผู้อำนวยการกองการศึกษาผู้อำนวยการกองสาธารณสุขหน.ฝ่ายบริหารงานคลัง รก.ผอ.กองคลังที่ปรึกษาพิเศษเจ้าพนักงานธุรการชำนาญงาน | นิพนธ์ อิงภูทองมี สระทอง พนมศิลา ศรีบัวปิยะวัชร์ สระทอง ทรัพย์ เกษาพรม ณฐอร การถักสุกัญญา กำจรทรงวุฒิ ลังภูรี เสาวนีย์ คำเสนาะสุจรรยา ทิพย์มณีสุปราณี อ่อนรัชชา จันทา พันภู ปภาวรินท์ ภูมิสาตร์ |

เริ่มประชุม เวลา 09.00 น.

นายสมพงษ์ สุริโย ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น เลขานุการสภา ฯ พ.ศ. 2547 หมวด 2 ข้อ 21 และมติการประชุมสภาเทศบาลตำบล โพน เมื่อคราวประชุมสภาเทศบาลตำบลโพน สมัยประชุมสามัญ สมัยแรก เมื่อวันที่ 18 มีนาคม 2567 ซึ่งที่ประชุมสภาเทศบาล ตำบลโพน มีมติในการกำหนดการประชุม สมัยประชุมสามัญ สมัยที่ 4 ประจำปี พ.ศ. 2567 ในวันที่ 1 - 30 ธันวาคม 2567 โดยมีกำหนดไม่เกิน 30 วันนั้น เพื่อให้การดำเนินการดังกล่าว เป็นไปด้วยความเรียบร้อย ถูกต้อง ตามข้อระเบียบ กฎหมาย เทศบาลตำบลโพน จึงเรียกประชุมสภาเทศบาลตำบลโพน สมัยประชุม สามัญ สมัยที่ 4 ครั้งที่ 1 ประจำปี พ.ศ. 2567 ในวันที่ 25 ธันวาคม 2567 เวลา 09.00 น. เป็นต้นไป ณ ห้องประชุมสภา เทศบาลตำบลโพน โดยกำหนดวาระการประชุม ดังนี้

 ระเบียบวาระที่ 1 เรื่องที่ประธานจะแจ้งต่อที่ประชุม ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุมสามัญ สมัยที่ 3 ครั้งที่ 1 ประจำปี พ.ศ. 2567 เมื่อวันที่ 26 กันยายน 2567 ระเบียบวาระที่ 3 เรื่องกระทู้ถาม - ไม่มี ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณา เสร็จแล้ว - ไม่มี ระเบียบวาระที่ 5 เรื่องที่เสนอใหม่ 5.1 การขออนุมัติใช้เงินสะสม 5.2 การโอนงบประมาณตั้งจ่ายรายการใหม่ 5.3 พิจารณาการส่งมอบสายทางเพื่อพัฒนา เป็นโครงข่ายทางหลวงชนบท ระเบียบวาระที่ 6 เรื่องอื่น ๆ 6.1 การจัดทำแผนการดำเนินงาน ประจำปี งบประมาณ 2568 6.2 รายงานผลการติดตามและประเมินแผนพัฒนา ประจำปีงบปะมาณ 2567

 บัดนี้ ที่ประชุมสภา ฯ พร้อมแล้ว ขอเชิญประธานสภา ฯ ได้จุดธูปเทียน บูชาพระรัตนตรัย กล่าวเปิดประชุม และดำเนินการตามวาระการประชุม ต่อไป เชิญครับ

ร.ต.ต.วีระชัย จำปาหาร จุดธูปเทียนบูชาพระรัตนตรัย ประธานสภา ฯ เรียนคณะผู้บริหาร ท่านสมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ เมื่อที่ประชุมพร้อมแล้ว ผมขอเปิด การประชุมสภาเทศบาลตำบลโพน สมัยประชุมสามัญ สมัยที่ 4 ครั้งที่ 1 ประจำปี พ.ศ. 2567 วันที่ 25 ธันวาคม 2567

ระเบียบวาระที่ 1 เรื่องที่ประธานจะแจ้งต่อที่ประชุม

 1.1 แจ้งเพื่อทราบ เรื่องการประชุมสภาเทศบาลตำบลโพน ตลอดระยะ 4 ปี - ปัจจุบัน รวมการประชุมสภาเทศบาลตำบลโพน ทั้งหมด 21 ครั้ง

ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุม สามัญ สมัยที่ 3 ครั้งที่ 1 ประจำปี พ.ศ. 2567 เมื่อวันที่ 26 กันยายน 2567

ร.ต.ต.วีระชัย จำปาหาร ขอเชิญประธานคณะกรรมการตรวจรายงานการประชุม ได้รายงานผลการประธานสภา ฯ ตรวจรายงานการประชุม

นายคำแปลง ศรีบัว เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายคำแปลง ศรีบัว สมาชิกสภา ฯ เขต 1 เป็นกรรมการตรวจรายงาน การประชุม ซึ่งในการประชุมคราวที่แล้ว ในฐานะที่ผมเป็นคณะกรรมการ ตรวจรายงานการประชุม ได้ตรวจสอบรายงานการประชุม สมัยประชุม สามัญ สมัยที่ 3 ครั้งที่ 1 ประจำปี พ.ศ. 2567 เมื่อวันที่ 26 กันยายน 2567 ที่ผ่านมา มีผู้มาประชุม 13 คน ผู้เข้าร่วมประชุม 14 คน ซึ่งการตรวจสอบรายงานการประชุม ถือว่ามีความถูกต้อง ครบถ้วน และขอให้สมาชิกได้กรุณาตรวจสอบว่า ต้องการเปลี่ยนแปลง แก้ไขหรือเพิ่มเติมในส่วนใดหรือไม่ เพื่อให้ถูกต้องตามที่ได้ประชุมครับ

ร.ต.ต.วีระชัย จำปาหาร - มีสมาชิกท่านใด จะขอเปลี่ยนแปลงถ้อยคำหรือขอแก้ไขรายงาน ประธานสภา ฯ การประชุมหรือไม่ครับ

 - ถ้าไม่มีก็ขอมติในที่ประชุมว่า สมาชิกท่านใดรับรองรายงานการประชุม สภาเทศบาลตำบลโพน สมัยประชุมสามัญ สมัยที่ 3 ครั้งที่ 1 ประจำปี พ.ศ. 2567 เมื่อวันที่ 26 กันยายน 2567 โปรดยกมือครับ

**มติที่ประชุม - รับรองรายงานการประชุม 11 เสียง**  **- งดออกเสียง 1 เสียง (ประธานสภา ฯ)**

ระเบียบวาระที่ 3 เรื่องกระทู้ถาม - ไม่มี

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว - ไม่มี

ระเบียบวาระที่ 5 เรื่องที่เสนอใหม่

 5.1 การขออนุมัติใช้เงินสะสม

ร.ต.ต.วีระชัย จำปาหาร ขอเชิญคณะผู้บริหารหรือผู้แทนเสนอญัตติ ประธานสภา ฯ

นายนิพนธ์ อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนนายกเทศมนตรี ราชการ และผู้เข้าร่วมการประชุมทุกท่านครับ ขอเสนอญัตติ ขออนุมัติใช้เงินสะสม โดยอาศัยความตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2566 ข้อ 97 เพื่อดำเนินการโครงการก่อสร้างตามแผนพัฒนาเทศบาลตำบลโพน ประจำปีงบประมาณ 2567 จำนวน 8 โครงการ ดังนี้ 1) โครงการก่อสร้างถนนลูกรัง ซอยพันมหา 5 หมู่ที่ 3 งบประมาณตั้งไว้ 180,000.- บาท เพื่อก่อสร้างถนนลูกรัง ซอยพันมหา 5 หมู่ที่ 3 ขนาดผิวจราจรกว้าง 5.00 เมตร ยาว 96.00 เมตร หนา 0.20 เมตร หรือมีพื้นที่ไม่น้อยกว่า 480.00 ตารางเมตร 2) โครงการก่อสร้างถนนคอนกรีตเสริมเหล็ก ซอยใบบุ่นหว่าน 3 หมู่ที่ 4 งบประมาณตั้งไว้ 80,000.- บาท เพื่อก่อสร้างถนนคอนกรีตเสริมเหล็ก ขนาดกว้าง 3.00 เมตร ยาว 39.00 เมตร หนา 0.15 เมตร หรือพื้นที่ไม่น้อยกว่า 117.00 ตารางเมตร 3) โครงการก่อสร้างถนนคอนกรีตเสริมเหล็ก ซอยดอกแก้ว 5 หมู่ที่ 4 งบประมาณตั้งไว้ 260,000.- บาท เพื่อก่อสร้าง ถนนคอนกรีตเสริมเหล็ก ขนาดกว้าง 3.00 เมตร ยาว 80.00 เมตร หนา 0.15 เมตร หรือพื้นที่ไม่น้อยกว่า 240.00 ตารางเมตร พร้อมวางท่อระบายน้ำ 4) โครงการก่อสร้างถนนคอนกรีตเสริมเหล็ก ซอยพันมหา 4 หมู่ที่ 3 งบประมาณตั้งไว้ 110,000.- บาท เพื่อก่อสร้าง ถนนคอนกรีตเสริมเหล็ก ขนาดกว้าง 3.00 เมตร ยาว 54.00 เมตร หนา 0.15 เมตร หรือพื้นที่ไม่น้อยกว่า 162.00 ตารางเมตร

 5) โครงการก่อสร้างถนนคอนกรีตเสริมเหล็ก ซอยพันมหาน้อย 2 หมู่ที่ 3 งบประมาณตั้งไว้ 165,000.- บาท เพื่อก่อสร้างถนนคอนกรีตเสริมเหล็ก ขนาดกว้าง 3.00 เมตร ยาว 40.00 เมตร หนา 0.15 เมตร หรือพื้นที่ไม่น้อยกว่า 120.00 ตารางเมตร 6) โครงการก่อสร้างรางระบายน้ำคอนกรีตเสริมเหล็ก ถนนพันมหา หมู่ที่ 3 (ฝั่งตะวันตก ช่วงแยกถนนกระบวยหัวหย่อน - ซอยพันมหา 3) งบประมาณตั้งไว้ 450,000.- บาท เพื่อก่อสร้าง รางระบายน้ำคอนกรีตเหสริมเหล็ก ขนาดกว้าง 0.30 เมตร ลึก 0.30 เมตร ยาว 120.00 เมตร 7) โครงการก่อสร้างรางระบายน้ำคอนกรีตเสริมเหล็ก ถนนนาคแปดแขน (ทิศเหนือ) หมู่ที่ 1 งบประมาณตั้งไว้ 880,000.- บาท เพื่อก่อสร้างรางระบายน้ำคอนกรีตเสริมเหล็ก ขนาดกว้าง 0.30 เมตร ลึก 0.30 เมตร ยาว 250.00 เมตร 8) โครงการปรับปรุงไหล่ทางถนนแอสฟัลท์ติกคอนกรีต สายใบบุ่นก้านก่อง หมู่ที่ 2 (จากจุดเชื่อมถนนทางหลวงแผ่นดิน หมายเลข 227 – แยกถนนใบบุ่นน้อย) งบประมาณตั้งไว้ 400,000.- บาท เพื่อปรับปรุงไหล่ทางแอสฟัลท์ติกคอนกรีต 2 ข้าง ความหนา 0.04 เมตร พื้นที่รวมไม่น้อยกว่า 703.00 ตารางเมตร รวมขอให้สภาพิจารณาอนุมัติใช้เงินสะสมทั้งสิ้น จำนวน 2,525,000.- บาท

ร.ต.ต.วีระชัย จำปาหาร ขอเชิญท่านเลขานุการสภา ฯ ได้กล่าวถึงระเบียบ ฯ ที่เกี่ยวข้องครับ ประธานสภา ฯ

นายสมพงษ์ สุริโย ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน เลขานุการสภา ฯ การฝากเงิน การเก็บรักษาเงิน และการตรวจเงินขององค์กรปกครอง ส่วนท้องถิ่น พ.ศ. 2566 ข้อ 97 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น ภายใต้เงื่อนไข ดังต่อไปนี้ (๑) ให้กระทำได้เฉพาะภารกิจซึ่งอยู่ในอำนาจหน้าที่ของ องค์กรปกครองส่วนท้องถิ่น ซึ่งเป็นค่าครุภัณฑ์ ค่าที่ดินและสิ่งก่อสร้าง (๒) ได้ส่งเงินสมทบกองทุนส่งเสริมกิจการขององค์กรปกครอง ส่วนท้องถิ่นแต่ละประเภทตามระเบียบแล้ว (๓) ให้กันเงินสะสมสำรองจ่ายเป็นค่าใช้จ่ายด้านบุคลากร ไม่น้อยกว่าสามเดือนและกันไว้อีก ๓๑ ตุลาคม ๒๕๖๖ ร้อยละสิบห้า ของงบประมาณรายจ่ายประจำปี เพื่อเป็นค่าใช้จ่ายกรณีที่มีสาธารณภัย เกิดขึ้น เมื่อได้กันเงินสะสมสำรองจ่ายเป็นค่าใช้จ่ายด้านบุคลากร และค่าใช้จ่ายกรณีที่มีสาธารณภัยเกิดขึ้นแล้ว องค์การบริหารส่วนจังหวัด และเทศบาลนคร ต้องมีเงินสะสมคงเหลือไม่ต่ำกว่าสิบล้านบาท เทศบาลเมือง เทศบาลตำบล และองค์การบริหารส่วนตำบล ต้องมีเงินสะสมคงเหลือไม่ต่ำกว่าห้าล้านบาท (๔) เมื่อได้รับอนุมัติให้ใช้จ่ายเงินสะสมแล้ว องค์กรปกครอง ส่วนท้องถิ่นต้องดำเนินการก่อหนี้ผูกพัน ให้เสร็จสิ้นภายในระยะเวลา ไม่เกินหนึ่งปีถัดไป หากไม่ดำเนินการภายในระยะเวลาที่กำหนด ให้การใช้จ่ายเงินสะสมนั้นเป็นอันพับไป กรณีที่องค์กรปกครองส่วนท้องถิ่นได้ก่อหนี้ผูกพันไว้แล้ว หากในภายหลังมีการบอกเลิกสัญญา ให้องค์กรปกครองส่วนท้องถิ่น ดำเนินการจัดหาผู้ขายหรือผู้รับจ้างรายใหม่ โดยนำเงินที่เหลือ เป็นส่วนหนึ่งของการจัดหาผู้ขายหรือผู้รับจ้างรายใหม่ เพื่อดำเนินงาน ในที่เหลือได้ ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึง ฐานะการเงินการคลังขององค์กรปกครองส่วนท้องถิ่นและเสถียรภาพ ในระยะยาว อำนาจหน้าที่ของเทศบาลตามพระราชบัญญัติเทศบาล พ.ศ. 2496 (1) รักษาความสงบเรียบร้อยของประชาชน (2) ให้มีและบำรุงทางบกและทางน้ำ (2/1) รักษาความเป็นระเบียบเรียบร้อย การดูแลการจราจร และส่งเสริม สนับสนุน หน่วยงานอื่น ในการปฏิบัติหน้าที่ดังกล่าว (3) รักษาความสะอาดของถนนหรือทางเดิน และที่สาธารณะ รวมทั้งการกำจัดขยะมูลฝอยและสิ่งปฏิกูล (4) ป้องกันและระงับโรคติดต่อ (5) ให้มีเครื่องใช้ในการดับเพลิง (6) จัดการ ส่งเสริมและสนับสนุนจัดการศึกษา ศาสนา และการฝึกอบรมให้แก่ประชาชน รวมทั้งการจัดการหรือสนับสนุน การดูแลและพัฒนาเด็กเล็ก (7) ส่งเสริมการพัฒนาสตรี เด็ก เยาวชน ผู้สูงอายุและผู้พิการ (8) บำรุงศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น (9) หน้าที่อื่นตามที่กฎหมายบัญญัติให้เป็นหน้าที่ของเทศบาล

 ***มาตรา 51*** (1) ให้มีน้ำสะอาดหรือการประปา (2) ให้มีโรงฆ่าสัตว์ (3) ให้มีตลาด ท่าเทียบเรือและท่าข้าม (4) ให้มีสุสานและฌาปนสถาน (5) บำรุงและส่งเสริมการทำมาหากินของราษฎร (6) ให้มีและบำรุงสถานที่ทำการพิทักษ์รักษาคนเจ็บไข้ (7) ให้มีและบำรุงการไฟฟ้าหรือแสงสว่างโดยวิธีอื่น (8) ให้มีและบำรุงทางระบายน้ำ (9) เทศพาณิชย์ และในส่วนของยอดเงินสะสมที่สามารถนำไปใช้ได้ *ณ วันที่ 4 ธันวาคม 2567*

เงินสะสมตามบัญชีเงินฝากธนาคารที่นำไปใช้ได้ ณ วันที่ 30 กันยายน 2567 32,344,089.86 หัก เงินสมทบกองทุนส่งเสริมกิจการขององค์กรปกครองส่วนท้องถิ่น (97,675.83) สำรองตามระเบียบ ฯ 1. ค่าใช้จ่ายด้านบุคลากรไม่น้อยกว่า 3 เดือน (5,580,202.00) 2. ร้อยละ 15 ของงบประมาณรายจ่ายประจำปี (6,600,000.00) 3. เงินสะสมคงเหลือขั้นต่ำตามระเบียบ ฯ (5,000,000.00) (17,180,202.00) คงเหลือเงินสะสมตามบัญชีเงินฝากธนาคารที่นำไปใช้ได้หลังหักเงินสมทบกองทุน ฯ 15,066,212.03คงเหลือเงินสะสมตามบัญชีเงินฝากธนาคารที่นำไปใช้ได้ ณ วันที่ 4 ธันวาคม 2567 15,066,212.03

ร.ต.ต.วีระชัย จำปาหาร มีสมาชิก ฯ ท่านใดจะอภิปรายหรือไม่ครับ ประธานสภา ฯ

นายมานพ นามปัญญา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผมนายมานพ นามปัญญา สมาชิกสภา ฯ เขต 2 ขออนุญาต สอบถามเงินสะสมคงเหลือตามบัญชีเงินฝากธนาคารที่นำไปใช้ได้ จำนวน 15,066,212.03 บาท ในส่วนนี้หักจากการขออนุมัติ ใช้เงินสะสม จำนวน 16 โครงการ เมื่อคราวประชุมสภาเทศบาล ตำบลโพน สมัยประชุมสามัญ สมัยที่ 3 ครั้งที่ 1 เมื่อวันที่ 26 กันยายน 2567 ที่ผ่านมาหรือไม่

น.ส.สุปราณี อ่อนรัชชา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนหัวหน้าฝ่ายบริหารงานคลัง ราชการ และผู้เข้าร่วมการประชุมทุกท่านค่ะ เงินสะสมคงเหลือตามบัญชีรักษาการ ผอ.กองคลัง เงินฝากธนาคารที่นำไปใช้ได้ จำนวน 15,066,212.03 บาท ในส่วนนี้ หักจากการขออนุมัติใช้เงินสะสม เมื่อคราวประชุมสภาเทศบาล ตำบลโพน สมัยประชุมสามัญ สมัยที่ 3 ครั้งที่ 1 เมื่อวันที่ 26 กันยายน 2567 แล้วค่ะ

นายสมพงษ์ สุริโย ขออนุญาตเพิ่มเติมในส่วนนี้ครับ เงินสะสมที่หักแล้ว เราได้กันเงินเลขานุการสภา ฯ งบประมาณไว้สำหรับโครงการต่าง ๆ ที่ขออนุมัติ หากไม่ดำเนินการ ภายในระยะเงื่อนเวลา 1 ปี ก็เป็นอันพับไปครับ

ร.ต.ต.วีระชัย จำปาหาร มีสมาชิก ฯ ท่านใด จะอภิปรายเพิ่มเติมหรือไม่ครับ ประธานสภา ฯ

นายสัมนัก ปัสสะ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผมนายสัมนัก ปัสสะ สมาชิกสภา ฯ เขต 2 ขออนุญาต สอบถามโครงการที่ 8 โครงการปรับปรุงไหล่ทางถนนแอสฟัลท์ติก คอนกรีต สายใบบุ่นก้านก่อง หมู่ที่ 2 (จากจุดเชื่อมถนนทางหลวง แผ่นดินหมายเลข 227 - แยกถนนใบบุ่นน้อย) ตอนที่เราดำเนินการ พื้นที่จะเริ่มตั้งแต่ หมู่ที่ 2 , 3 , 4 แต่ครั้งนี้ทำไมปรับปรุงโครงการ แค่พื้นที่ หมู่ที่ 2 ครับ

นายนิพนธ์ อิงภู โครงการถนนแอสฟัลท์ติกคอนกรีต เราดำเนินการในพื้นที่ตั้งแต่ นายกเทศมนตรี หมู่ที่ 2 , 3 , 4 ในส่วนนี้ทางฝ่ายบริหารและกองช่างได้หารือกันว่า จะดำเนินการทำรางระบายน้ำบริเวณพื้นที่ หมู่ที่ 4 ก่อน แล้วค่อยแก้ปัญหาต่อไป ในส่วนของ หมู่ที่ 3 ไม่มีในแผนพัฒนา ฯ จึงแก้ไขปัญหาในส่วนของ หมู่ที่ 2 ก่อนครับ

นายสัมนัก ปัสสะ ในส่วนนี้ก็ขอให้ดำเนินการในพื้นที่ หมู่ที่ 3 ด้วยครับ สมาชิกสภา ฯ

ร.ต.ต.วีระชัย จำปาหาร มีสมาชิก ฯ ท่านใด จะอภิปรายเพิ่มเติมหรือไม่ครับ ประธานสภา ฯ

นายคำแปลง ศรีบัว ผมเห็นด้วยกับท่านสัมนัก ฯ กับโครงการที่ 8 โครงการปรับปรุงไหล่ทางสมาชิกสภา ฯ ถนนแอสฟัลท์ติกคอนกรีตสายใบบุ่นก้านก่อง หมู่ที่ 2 ที่ดำเนินการ ไม่ครอบคลุมพื้นที่ในส่วนของหมู่ที่ 3 , 4 ผมมีความเห็นว่า เราชะลอโครงการ ฯ นี้ ได้หรือไม่ ถ้ายังไม่มีในแผนพัฒนา ฯ ก็ขอให้ดำเนินการให้แล้วเสร็จ จึงดำเนินการพร้อมกันครั้งเดียว ให้ครอบคลุมพื้นที่ หมู่ที่ 2 , 3 , 4 ได้หรือไม่ ก็ขอฝากให้พิจารณา ในส่วนนี้ด้วยครับ

*- ประธานสภา ฯ สั่งพักการประชุม 10 นาที -*

ร.ต.ต.วีระชัย จำปาหาร ในส่วนนี้มีสมาชิก ฯ ท่านใด จะอภิปรายเพิ่มเติมหรือไม่ครับ ประธานสภา ฯ

นายประสิทธิ์ คำภูษา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผมนายประสิทธิ์ คำภูษา สมาชิกสภา ฯ เขต 1 ขออภิปราย ในญัตติขออนุมัติใช้เงินสะสม ซึ่งทุกโครงการที่เสนอเข้ามาถือว่า เป็นโครงการที่ดี และเป็นความเดือดร้อนของประชาชน ซึ่งทุกโครงการ มีความสำคัญและจำเป็น โดยเฉพาะโครงการที่ 8 โครงการปรับปรุง ไหล่ทางถนนแอสฟัลท์ติกคอนกรีตสายใบบุ่นก้านก่อง หมู่ที่ 2 ก็ขอให้ร่วมกันพิจารณาครับ

นายศุกลวัฒน์ ภูจันหา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผมนายศุกลวัฒน์ ภูจันหา สมาชิกสภา ฯ เขต 1 ขออนุญาต เพิ่มเติมในโครงการที่ 3 โครงการก่อสร้างถนนคอนกรีตเสริมเหล็ก ซอยดอกแก้ว 5 หมู่ที่ 4 ซึ่งถนนเส้นนี้พอถึงฤดูฝน น้ำจะท่วมขัง ทำให้การสัญจรไม่สะดวก ขอให้ดำเนินการปรับปรุงในส่วนนี้ด้วยครับ และในส่วนของการวางท่อระบายน้ำ ซึ่งพื้นที่ในการดำเนินการมันแคบ เราจะวางท่อในจุดกลางถนนหรือไหล่ถนนครับ

นายทรงวุฒิ ลังภูรี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนผู้อำนวยการกองช่าง ราชการ และผู้เข้าร่วมการประชุมทุกท่านครับ ในส่วนของโครงการที่ 3 โครงการก่อสร้างถนนคอนกรีตเสริมเหล็ก ซอยดอกแก้ว 5 หมู่ที่ 4 ซึ่งถนนเดิมเป็นคอนกรีตอยู่แล้วแต่ถนนต่ำ เราก็เลยจะดำเนินการก่อสร้าง ยกระดับให้สูงขึ้นอีก 20.00 เซนติเมตร ในส่วนของการวางท่อ ระบายน้ำก็จะดำเนินการตรงจุดกลางถนน แล้วค่อยต่อท่อเข้าหา แต่ละบ้าน ก็ขอนำเรียนให้ที่ประชุมได้รับทราบครับ

นายคำแปลง ศรีบัว ขออนุญาตเพิ่มเติมในเรื่องของโครงการต่าง ๆ อยากให้กำชับในเรื่องของสมาชิกสภา ฯ การกำหนดรูปแบบของโครงการ ต้องทำให้ถูกสเปคและความต้องการ ของประชาชน เช่น ถ้าจะดำเนินการทำรางระบายน้ำ ต้องมีการสำรวจ ความต้องการของเจ้าของบ้าน เจ้าของที่ ถ้าเป็นไปได้อยากให้เชิญ เจ้าของที่หรือเจ้าของบ้านที่จะดำเนินการทำรางระบายน้ำผ่าน รวมทั้งสมาชิก ฯ ผู้บริหาร ผู้มีส่วนเกี่ยวข้อง มาหารือกันก่อนที่จะดำเนิน โครงการ สอบถามความต้องการ ความจำเป็นก่อน ไม่อยากจะให้เกิด ปัญหาแล้วแก้ไขภายหลังครับ

นายบุญศิล อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผมนายบุญศิล อิงภู สมาชิกสภา ฯ เขต 2 ผมมีข้อคิดเห็นเกี่ยวกับ โครงการต่าง ๆ ซึ่งทุกโครงการมีความสำคัญและความจำเป็นเท่า ๆ กัน เช่น โครงการถนนคอนกรีตต่าง ๆ ก่อนที่จะดำเนินการก่อสร้าง อยากให้ผู้ที่มีส่วนเกี่ยวข้องรวมถึงสมาชิกสภา ฯ ผู้บริหารลงพื้นที่ ตรวจสอบด้วยกัน ซึ่งทุก ๆ ครั้งที่ดำเนินการโครงการ ก็จะเกิดปัญหา ตลอด ก็ขอฝากพิจารณาด้วยครับ

นายมานพ นามปัญญา โครงการต่าง ๆ ที่ผู้บริหารได้นำเสนอ ก็ล้วนแล้วแต่พี่น้องประชาชน สมาชิกสภา ฯ เสนอเข้ามา แต่ทำอย่างไรเราจะทำให้ถูกใจ อย่างที่ท่านบุญศิล ฯ นำเรียน อยากให้เน้นย้ำเกี่ยวกับรูปแบบและรายละเอียดโครงการ และขอให้ท่านประธาน ฯ ดำเนินการอนุมัติทีละโครงการครับ

นายทองมี สระทอง เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนรองนายกเทศมนตรี ราชการ และผู้เข้าร่วมการประชุมทุกท่านครับ ขอนำเรียนให้กับ ท่านสมาชิก ฯ ครับ โครงการที่เราเสนอขออนุมัติใช้เงินสะสมนั้น เป็นโครงการที่สำคัญทุกโครงการ เมื่อการประชุมคราวที่แล้ว อนุมัติ ใช้เงินสะสม จำนวน 16 โครงการ ก็มีปัญหาหลาย ๆ อย่าง ชะลอโครงการไว้ก็มี ติดขัดปัญหาเรื่องถนนบ้าง ปัญหาเรื่องรางระบายน้ำ บ้าง เพราะฉะนั้น ขออนุมัติใช้เงินสะสมครั้งนี้ จำนวน 8 โครงการ เราต้องหารือกันเพื่อไม่ให้เกิดปัญหาซ้ำ ๆ ถ้าโครงการไหนที่ดำเนินการ ไม่ได้มีปัญหาหรือติดขัดอย่างไร ก็ให้ชี้แจงให้ประชาชนในพื้นที่ได้รับทราบ

นายมานพ นามปัญญา ขออนุญาตอภิปรายโครงการที่ 1 โครงการก่อสร้างถนนลูกรัง สมาชิกสภา ฯ ซอยพันมหา 5 หมู่ที่ 3 ซึ่งถนนเส้นนี้อยู่ข้าง ๆ สนามกีฬา หมู่ที่ 3 ข้างบ้านพ่อไพศาล สระทอง ซึ่งถนนเส้นนี้เป็นที่ราชพัสดุ และชาวบ้าน บริเวณนั้นจะใช้ถนนเส้นนี้เดินลัดลงมาใส่บาตรตอนเช้า ก็ถือว่าโครงการ ฯ นี้มีความจำเป็นในส่วนนึงและเป็นการใช้ประโยชน์ของพื้นที่ด้วย ก็ขอให้พิจารณาโครงการ ฯ นี้ด้วยครับ

ร.ต.ต.วีระชัย จำปาหาร - มีสมาชิก ฯ ท่านใดจะอภิปรายเพิ่มเติมอีกหรือไม่ครับ ประธานสภา ฯ - ถ้าไม่มี ผมขอปิดการอภิปราย และขอมติที่ประชุมว่า สมาชิก ฯ ท่านใดเห็นชอบการขออนุมัติใช้เงินสะสม โครงการที่ 1 โครงการก่อสร้างถนนลูกรังซอยพันมหา 5 หมู่ที่ 3 งบประมาณตั้งไว้ 180,000.- บาท ถ้าท่านใดเห็นชอบ โปรดยกมือ

**มติที่ประชุม - เห็นชอบ 10 เสียง - ไม่เห็นชอบ 1 เสียง - งดออกเสียง 1 เสียง (ประธานสภา ฯ)**

นายทองพันธ์ ศรีบุญจันทร์ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผมนายทองพันธ์ ศรีบุญจันทร์ สมาชิกสภา ฯ เขต 2 ประชาชน สัญจรเส้นทางนี้พอสมควร ก็ขอฝากให้พิจารณาโครงการ ฯ นี้ด้วยครับ

ร.ต.ต.วีระชัย จำปาหาร - มีสมาชิก ฯ ท่านใดจะอภิปรายในโครงการที่ 2 เพิ่มเติมอีกหรือไม่ครับ ประธานสภา ฯ - ถ้าไม่มี ผมขอมติที่ประชุมว่า สมาชิก ฯ ท่านใดเห็นชอบการขออนุมัติ ใช้เงินสะสม โครงการที่ 2 โครงการก่อสร้างถนนคอนกรีตเสริมเหล็ก ซอยใบบุ่นหว่าน 3 หมู่ที่ 4 งบประมาณตั้งไว้ 80,000.- บาท ถ้าท่านใดเห็นชอบ โปรดยกมือ

**มติที่ประชุม - เห็นชอบ 10 เสียง - ไม่เห็นชอบ 1 เสียง - งดออกเสียง 1 เสียง (ประธานสภา ฯ)**

ร.ต.ต.วีระชัย จำปาหาร - มีสมาชิก ฯ ท่านใดจะอภิปรายในโครงการที่ 3 หรือไม่ครับ ประธานสภา ฯ - ถ้าไม่มี ผมขอมติที่ประชุมว่า สมาชิก ฯ ท่านใดเห็นชอบการขออนุมัติ ใช้เงินสะสม โครงการที่ 3 โครงการก่อสร้างถนนคอนกรีตเสริมเหล็ก ซอยดอกแก้ว 5 หมู่ที่ 4 งบประมาณตั้งไว้ 260,000.- บาท ถ้าท่านใดเห็นชอบ โปรดยกมือ

**มติที่ประชุม - เห็นชอบ 10 เสียง - ไม่เห็นชอบ 1 เสียง - งดออกเสียง 1 เสียง (ประธานสภา ฯ)**

นายสัมนัก ปัสสะ โครงการที่ 4 โครงการก่อสร้างถนนคอนกรีตเสริมเหล็ก ซอยพันมหา 4 สมาชิกสภา ฯ หมู่ที่ 3 (ซอยทางเข้าบ้านที่ปรึกษาหลังเก่า) ผมได้ปรึกษากับ ท่านจันทา ฯ และหารือกันว่าจะขอดำเนินการก่อสร้างถนน ฯ จากขนาดกว้าง 3.00 เมตร ให้เหลือขนาดกว้าง 2.50 เมตร เนื่องจากว่ามันเต็มพื้นที่ ในส่วนที่เหลือเอาไว้สำหรับวางท่อประปา ก็ขอให้ตัดระยะจุดนี้ด้วยเพราะถ้าเราทำเต็มพื้นที่ ขนาด 3.00 เมตร จะทำให้น้ำท่วมฝั่งทางบ้านแม่ดาว และด้านหน้าให้ทำเป็นสโลป

ร.ต.ต.วีระชัย จำปาหาร - มีสมาชิก ฯ ท่านใดจะอภิปรายในโครงการที่ 4 เพิ่มเติมอีกหรือไม่ครับ ประธานสภา ฯ - ถ้าไม่มี ผมขอมติที่ประชุมว่า สมาชิก ฯ ท่านใดเห็นชอบการขออนุมัติ ใช้เงินสะสม โครงการที่ 4 โครงการก่อสร้างถนนคอนกรีตเสริมเหล็ก ซอยพันมหา 4 หมู่ที่ 3 งบประมาณตั้งไว้ 110,000.- บาท ถ้าท่านใดเห็นชอบ โปรดยกมือ

**มติที่ประชุม - เห็นชอบ 10 เสียง - ไม่เห็นชอบ 1 เสียง - งดออกเสียง 1 เสียง (ประธานสภา ฯ)**

นายสัมนัก ปัสสะ โครงการที่ 5 โครงการก่อสร้างถนนคอนกรีตเสริมเหล็ก สมาชิกสภา ฯ ซอยพันมหาน้อย 2 หมู่ที่ 3 ทางเข้าบ้านพ่อวุ้น ทางเข้าก็ให้ทำสโลป ด้วยครับ

ร.ต.ต.วีระชัย จำปาหาร - มีสมาชิก ฯ ท่านใดจะอภิปรายในโครงการที่ 5 เพิ่มเติมอีกหรือไม่ครับ ประธานสภา ฯ

 - ถ้าไม่มี ผมขอมติที่ประชุมว่า สมาชิก ฯ ท่านใดเห็นชอบการขออนุมัติ ใช้เงินสะสม โครงการก่อสร้างถนนคอนกรีตเสริมเหล็ก ซอยพันมหาน้อย 2 หมู่ที่ 3 งบประมาณตั้งไว้ 165,000.- บาท ถ้าท่านใดเห็นชอบ โปรดยกมือ

**มติที่ประชุม - เห็นชอบ 10 เสียง - ไม่เห็นชอบ 1 เสียง - งดออกเสียง 1 เสียง (ประธานสภา ฯ)**

ร.ต.ต.วีระชัย จำปาหาร - มีสมาชิก ฯ ท่านใดจะอภิปรายในโครงการที่ 6 หรือไม่ครับ ประธานสภา ฯ - ถ้าไม่มี ผมขอมติที่ประชุมว่า สมาชิก ฯ ท่านใดเห็นชอบการขออนุมัติ ใช้เงินสะสม โครงการที่ 6 โครงการก่อสร้างรางระบายน้ำคอนกรีต เสริมเหล็ก ถนนพันมหา หมู่ที่ 3 (ฝั่งตะวันตก ช่วงแยกถนนกระบวย หัวหย่อน - ซอยพันมหา 3) งบประมาณตั้งไว้ 450,000.- บาท ถ้าท่านใดเห็นชอบ โปรดยกมือ

**มติที่ประชุม - เห็นชอบ 9 เสียง - ไม่เห็นชอบ 1 เสียง - งดออกเสียง 2 เสียง (รวมประธานสภา ฯ)**

ร.ต.ต.วีระชัย จำปาหาร - มีสมาชิก ฯ ท่านใดจะอภิปรายในโครงการที่ 7 หรือไม่ครับ ประธานสภา ฯ - ถ้าไม่มี ผมขอมติที่ประชุมว่า สมาชิก ฯ ท่านใดเห็นชอบการขออนุมัติ ใช้เงินสะสม โครงการที่ 7 โครงการก่อสร้างรางระบายน้ำคอนกรีต เสริมเหล็ก ถนนนาคแปดแขน (ทิศเหนือ) หมู่ที่ 1 งบประมาณตั้งไว้ 880,000.- บาท ถ้าท่านใดเห็นชอบ โปรดยกมือ

**มติที่ประชุม - เห็นชอบ 10 เสียง - ไม่เห็นชอบ 1 เสียง - งดออกเสียง 1 เสียง (ประธานสภา ฯ)**

ร.ต.ต.วีระชัย จำปาหาร - มีสมาชิก ฯ ท่านใดจะอภิปรายในโครงการที่ 8 หรือไม่ครับ ประธานสภา ฯ - ถ้าไม่มี ผมขอมติที่ประชุมว่า สมาชิก ฯ ท่านใดเห็นชอบการขออนุมัติ ใช้เงินสะสม โครงการที่ 8 โครงการปรับปรุงไหล่ทาง ถนนแอสฟัลท์ติกคอนกรีตสายใบบุ่นก้านก่อง หมู่ที่ 2 (จากจุดเชื่อมถนนทางหลวงแผ่นดินหมายเลข 227 - แยกถนนใบบุ่นน้อย) งบประมาณตั้งไว้ 400,000.- บาท ถ้าท่านใดเห็นชอบ โปรดยกมือ

**มติที่ประชุม - เห็นชอบ 8 เสียง - ไม่เห็นชอบ 1 เสียง - งดออกเสียง 3 เสียง (รวมประธานสภา ฯ)**

ร.ต.ต.วีระชัย จำปาหาร เป็นอันว่าสภาเทศบาลตำบลโพน อนุมัติใช้เงินสะสม ประธานสภา ฯ จำนวน 8 โครงการ เป็นเงินทั้งสิ้น จำนวน 2,525,000.- บาท

นายสมพงษ์ สุริโย ขออนุญาตเพิ่มเติมครับ หลังจากที่สภา ฯ ได้อนุมัติใช้เงินสะสม เลขานุการสภา ฯ ตามที่เสนอญัตติ จำนวน 8 โครงการ เป็นจำนวนเงินทั้งสิ้น 2,525,000.- บาท เพื่อเป็นการป้องกัน แก้ไขปัญหาที่อาจจะเกิดขึ้น จากประสบการณ์ที่ได้ดำเนินการมา แต่ละบริบทของโครงการแต่ละพื้นที่ ก็ล้วนมีการเปลี่ยนแปลง การที่อนุมัติแต่ละโครงการจะมีวัตถุประสงค์ ของโครงการ เช่น โครงการถนน ถ้าดูในแผนพัฒนา ฯ จุดประสงค์ ของโครงการจะบอกไว้ว่า เพื่อเป็นการแก้ไขปัญหาความเดือดร้อน เส้นทางสัญจรไป - มา ให้ได้รับความสะดวก แต่ถ้าเป็นเรื่องของ รางระบายน้ำ ก็จะกำหนดวัตถุประสงค์ไว้ว่า แก้ไขปัญหาน้ำท่วมขัง ในชุมชน วงเงินงบประมาณที่อนุมัติ ยกตัวอย่างเช่น โครงการที่ 1 จะมีความกว้าง , ความยาวกำหนดไว้อยู่ แต่ในวัตถุประสงค์ไม่ได้กำหนด ซึ่งวัตถุประสงค์จะกำหนดไว้ในแผนพัฒนา ฯ เมื่อลงไปสำรวจ โครงการแล้ว ถ้าจะมีการแก้ไข ปรับปรุงโครงการ สามารถแก้ไขได้ ตามวัตถุประสงค์เดิม งบประมาณตั้งไว้ 180,000.- บาท ถ้าจะปรับก็ปรับได้ในส่วนของรายละเอียดโครงการ แต่ถ้าเกินงบประมาณ ที่ตั้งไว้ ไม่สามารถดำเนินการได้ เมื่อสภา ฯ อนุมัติโครงการแล้ว ขั้นตอนต่อไปก็จะเป็นการแต่งตั้งคณะกรรมการกำหนดแบบรูปรายการ ฉะนั้น ในส่วนที่ท่านสัมนัก ฯ เรียนว่า ชาวบ้านอยากจะได้รางระบายน้ำ ด้วย ถ้าเกินวงเงินงบประมาณที่ตั้งไว้ ก็ไม่สามารถดำเนินการได้ โครงการนั้นก็เป็นอันพับไป ซึ่งก่อนที่จะดำเนินโครงการ คณะกรรมการ กำหนดแบบรูปรายการ จะต้องเช็ครายละเอียดของโครงการให้ชัดเจนขึ้น และฟังความคิดเห็นจากผู้มีส่วนได้ส่วนเสียด้วย แต่ต้องดูวงเงิน งบประมาณที่อนุมัติเป็นหลัก ก็ขอนำเรียนให้ที่ประชุม ฯ ได้รับทราบครับ

ร.ต.ต.วีระชัย จำปาหาร ขอบคุณท่านเลขานุการสภา ฯ ครับ ประธานสภา ฯ

 5.2 การโอนงบประมาณตั้งจ่ายรายการใหม่

ร.ต.ต.วีระชัย จำปาหาร ขอเชิญคณะผู้บริหารหรือผู้แทนเสนอญัตติ ประธานสภา ฯ

นายนิพนธ์ อิงภู ขอเสนอญัตติการโอนงบประมาณไปตั้งจ่ายรายการใหม่ โดยอาศัยความนายกเทศมนตรี ตามระเบียบกระทรวงมหาดไทย ว่าด้วยวิธีการงบประมาณของ องค์กรปกครองส่วนท้องถิ่น พ.ศ. ๒๕๖๓ ข้อ ๒๗ การโอนเงิน งบประมาณรายจ่ายในหมวดค่าครุภัณฑ์ ที่ดิน และสิ่งก่อสร้าง ที่ทำให้ลักษณะปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น ทั้งนี้ เพื่อให้การบริหารงบประมาณ สามารถนำไปใช้ในการดำเนินงานเพื่อแก้ไขปัญหาและพัฒนาชุมชนท้องถิ่น ตามอำนาจหน้าที่ ตามแผนพัฒนาเทศบาล ประจำปี ๒๕๖7 จึงเสนอสภาเทศบาลเพื่อพิจารณาการโอนงบประมาณตั้งจ่ายรายการใหม่ ดังนี้

 โอนลดงบประมาณ แผนงานบริหารงานทั่วไป งานควบคุมภายในและการตรวจสอบภายใน งบบุคลากร ประเภทเงินเดือน (ฝ่ายประจำ) ตั้งไว้ 379,320.- บาท งบประมาณคงเหลือก่อนโอน 76,720.- บาท งบประมาณคงเหลือ หลังโอน 60,720.- บาท

 โอนตั้งจ่ายรายการใหม่ แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์คอมพิวเตอร์หรืออิเล็กทรอนิกส์ ตั้งไว้ 16,00๐.- บาท เพื่อจัดซื้อเครื่องพิมพ์ Multifunction แบบฉีดหมึกพร้อมติดตั้ง ถังหมึกพิมพ์ (INK Tank Printer) จำนวน 2 เครื่อง ๆ ละ 8,000.- บาท รวมเป็นเงินทั้งสิ้น 16,000.- บาท จึงขอนำเสนอต่อที่ประชุมสภาเทศบาลตำบลโพนเพื่อพิจารณาต่อไป และในส่วนของคุณลักษณะพื้นฐาน ขอเชิญหัวหน้าสำนักปลัด ชี้แจงในรายละเอียดครับ

น.ส.สุกัญญา กำจร เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนหัวหน้าสำนักปลัด ราชการ และผู้เข้าร่วมการประชุมทุกท่านค่ะ ด้วยสำนักปลัด มีความจำเป็นต้องจัดซื้อครุภัณฑ์เครื่องพิมพ์ เพื่อใช้ในการปฏิบัติงาน ในส่วนราชการภายในสำนักปลัด ซึ่งเครื่องเดิมที่มีอยู่เกิดการชำรุด ประมาณราคาแล้วค่าซ่อมแซมแพงกว่าเครื่องใหม่ จึงขออนุมัติจัดซื้อ ครุภัณฑ์เครื่องพิมพ์ และขออนุญาตนำเรียนรายละเอียดการใช้งาน ดังนี้

 **คุณลักษณะพื้นฐาน** - เป็นอุปกรณ์ที่มีความสามารถเป็น Printer , Copier และ Scanner ภายในเครื่องเดียวกัน - เป็นเครื่องพิมพ์แบบฉีดหมึกพร้อมติดตั้งถังหมึกพิมพ์ (Ink Tank Printer) จากโรงงานผู้ผลิต - มีความละเอียดในการพิมพ์ไม่น้อยกว่า 1,200 x 1,200 dpi - มีความเร็วในการพิมพ์ร่างขาวดำสำหรับกระดาษ A4 ไม่น้อยกว่า 30 หน้าต่อนาที (ppm) หรือ 8.8 ภาพต่อนาที (ipm) - มีความเร็วในการพิมพ์ร่างสีสำหรับกระดาษ A4 ไม่น้อยกว่า 15 หน้าต่อนาที (ppm) หรือ 5 ภาพต่อนาที (ipm) - สามารถสแกนเอกสาร ขนาด A4 (ขาวดำ – สี) ได้ - มีความละเอียดในการสแกนสูงสุดไม่น้อยกว่า 1,200 x 600 หรือ 600 x 1,200 dpi - มีถาดป้อนเอกสารอัตโนมัติ (Auto Document Feed) - สามารถถ่ายสำเนาเอกสารได้ทั้งสีและขาวดำ - สามารถทำสำเนาได้สูงสุดไม่น้อยกว่า 99 สำเนา - สามารถย่อและขยายได้ 25 ถึง 400 เปอร์เซ็นต์ - มีช่องเชื่อมต่อ (Interface) แบบ USB 2.0 หรือดีกว่า จำนวนไม่น้อยกว่า 1 ช่อง - มีช่องเชื่อมต่อระบบเครือข่าย (Network Interface) แบบ 10 / 100 Base – T หรือดีกว่า จำนวนไม่น้อยกว่า 1 ช่อง หรือสามารถใช้งานผ่านเครือข่ายไร้สาย Wi – Fi (IEEE 802.11b, g, n) ได้- มีถาดใส่กระดาษได้รวมกันไม่น้อยกว่า 100 แผ่น - สามารถใช้ได้กับ A4,Letter, Legal และสามารถกำหนด ขนาดของกระดาษเองได้

ร.ต.ต.วีระชัย จำปาหาร - มีสมาชิก ฯ ท่านใดจะอภิปรายหรือไม่ครับ ประธานสภา ฯ - ถ้าไม่มีผมขอมติที่ประชุมว่า สมาชิก ฯ ท่านใดเห็นชอบ การโอนงบประมาณตั้งจ่ายรายการใหม่ เพื่อจัดซื้อเครื่องพิมพ์ Multifunction แบบฉีดหมึกพร้อมติดตั้งถังหมึกพิมพ์ (INK Tank Printer) จำนวน 2 เครื่อง ๆ ละ 8,000.- บาท รวมเป็นเงินทั้งสิ้น 16,000.- บาท ตามที่ได้เสนอดังกล่าวข้างต้น ท่านใดเห็นชอบ โปรดยกมือ

**มติที่ประชุม - เห็นชอบ 11 เสียง - งดออกเสียง 1 เสียง (ประธานสภา ฯ)**

5.3 พิจารณาการส่งมอบสายทางเพื่อพัฒนาเป็นโครงข่ายทางหลวงชนบท

ร.ต.ต.วีระชัย จำปาหาร ขอเชิญคณะผู้บริหารหรือผู้แทนเสนอญัตติ ประธานสภา ฯ

นายนิพนธ์ อิงภู ขอเสนอญัตติพิจารณาการส่งมอบสายทางเพื่อพัฒนาเป็นโครงข่าย นายกเทศมนตรี ทางหลวงชนบท ทั้งนี้เนื่องจากแขวงทางหลวงชนบทกาฬสินธุ์ มีนโยบาย ในการพัฒนาถนนเป็นโครงข่ายทางหลวงชนบทเพิ่มเติมให้เชื่อมโยง ระหว่างจังหวัด โดยได้กำหนดแนวทางว่า ทั้งนี้หากเทศบาล มีความประสงค์ที่จะให้กรมทางหลวงชนบทพัฒนาดูแลและบำรุงรักษา เป็นโครงข่ายทางหลวงชนบท จะต้องเสนอสภาเทศบาลพิจารณาเห็นชอบ ก่อนส่งมอบสายทางให้กรมทางหลวงชนบทดำเนินการในขั้นตอนต่อไป โดยเส้นทางที่เป็นเป้าหมายในการพัฒนาประกอบด้วย 1. สายทางบ้านโพน - อำเภอคำม่วง ระยะทาง 1.630 กม. 2. สายทางแยกทางหลวงแผ่นดิน หมายเลข 2289 – บ้านหนองซองแมว ระยะทาง 1.400 กม. จึงนำเสนอต่อที่ประชุมสภา ฯ เพื่อพิจารณาต่อไปครับ

ร.ต.ต.วีระชัย จำปาหาร - มีสมาชิก ฯ ท่านใดจะอภิปรายหรือไม่ครับ ประธานสภา ฯ

นายคำแปลง ศรีบัว การที่จะพัฒนาในเขตเทศบาล เช่น สายทางแยกทางหลวงแผ่นดิน สมาชิกสภา ฯ หมายเลข 2289 - บ้านหนองซองแมว ระยะทาง 1.400 กม. ในส่วนนี้ ผมมีความเห็นว่า ไม่สมควรที่จะส่งมอบสายทาง ให้กรมทางหลวงชนบท เพราะว่าอยู่ในเขตรับผิดชอบของเรา ซึ่งเราก็ต้อง มีการพัฒนาอยู่แล้ว ไม่ว่าจะเป็นในเรื่องของรางระบายน้ำ ถนนแอสฟัลท์ติกคอนกรีต เป็นต้น ในส่วนของสายทางบ้านโพน - อำเภอคำม่วง ระยะทาง 1.630 กม. เป็นเส้นหลักไปอำเภอ และไม่ได้อยู่ในความรับผิดชอบของเรา ถ้าส่งมอบสายทาง ให้กรมทางหลวงชนบท น่าจะมีการพัฒนาได้ดีกว่าเรา จึงมีความคิดเห็นว่า ถ้าเราจะพิจารณาทีละสายทาง จะดีหรือไม่ ก็ขอนำเรียนเพื่อพิจารณาร่วมกัน ขอบคุณครับ

ร.ต.ต.วีระชัย จำปาหาร - มีสมาชิก ฯ ท่านใดจะอภิปรายเพิ่มเติมหรือไม่ครับ ประธานสภา ฯ

นายมานพ นามปัญญา ในญัตติพิจารณาการส่งมอบสายทางเพื่อพัฒนาเป็นโครงข่าย สมาชิกสภา ฯ ทางหลวงชนบท ผมมีความเห็นเช่นเดียวกับท่านคำแปลง ฯ ซึ่งศักยภาพ ที่เราจะพัฒนาสายทางบ้านโพน – บ้านหนองซองแมว มีความเป็นไปได้อยู่ เพราะว่า ระยะทางก็ไม่ได้มากและไม่ใช่เส้นทางหลัก ผมมีความเป็นห่วง ว่า ถ้าเราส่งมอบสายทางไปแล้ว และหากเราจะมีการดำเนินการพัฒนา เกี่ยวกับเส้นทางนี้ จะเป็นการยุ่งยาก ต้องทำเรื่องขออนุญาตก่อน หรือเราขออนุญาตแจ้งให้ดำเนินการซ่อมแซม ปรับปรุงไปแล้ว ถ้าเขายังไม่ออกมาดำเนินการให้ เราก็ต้องรอต่อไป ซึ่งผลกระทบ ก็จะตกอยู่ที่เรา จึงมีความเห็นว่า เราพิจารณาทีละสายทาง ตามที่ท่านคำแปลง ฯ เสนอ น่าจะดีกว่า ขอบคุณครับ

นายทองพันธ์ ศรีบุญจันทร์ ในส่วนความเห็นผม เห็นควรส่งมอบสายทางแยกทางหลวงแผ่นดิน สมาชิกสภา ฯ หมายเลข 2289 – บ้านหนองซองแมว ระยะทาง 1.400 กม. ข้อดีคือ ถ้าอยู่ในความดูแลของกรมทางหลวงชนบท น่าจะพัฒนาได้ดีกว่า หรือไม่ เช่น อาจจะขยายเส้นทางได้กว้างกว่าเรา ประชาชนสัญจร ไป - มาก็สะดวกขึ้น เพราะว่า ยกตัวอย่างเช่น บุญบั้งไฟส่วนใหญ่ก็จะใช้ เส้นทางนี้เป็นหลัก ซึ่งปัจจุบันเส้นทางนี้ยังแคบอยู่ จึงมีความเห็นว่า ควรส่งมอบสายทางแยกทางหลวงแผ่นดินหมายเลข 2289 - บ้านหนองซองแมว ระยะทาง 1.400 กม. ครับ

นายสมพงษ์ สุริโย ญัตตินี้สืบเนื่องจาก กรมทางหลวงชนบท ได้มีนโยบายที่จะพัฒนา เลขานุการสภา ฯ ถนนเป็นโครงข่ายทางหลวงชนบทให้เชื่อมโยงระหว่างจังหวัด เพื่อให้ประชาชนใช้ประโยชน์ในด้านการคมนาคมและการขนส่งสินค้า ทางการเกษตร จากสายทางที่กรมทางหลวงชนบทได้กำหนดขึ้น สาเหตุของการขอคืนในพื้นที่นี้ ต้องย้อนไปตั้งแต่พระราชบัญญัติ กำหนดแผนและขั้นตอนการกระจายอำนาจให้แก่องค์กรปกครอง ส่วนท้องถิ่น พ.ศ. 2542 ซึ่งครั้งนั้นมีการยุบหน่วยงานราชการ และถ่ายโอนภารกิจมาให้กับท้องถิ่น ซึ่งเป็นเรื่องที่ดี แต่ก็ไม่เป็นไปตาม แผน ฯ ซึ่งแผนของการถ่ายโอนภารกิจต้องโอนทั้งงาน , คน และงบประมาณ แต่ที่ผ่านมา ตามความเป็นจริงการถ่ายโอนภารกิจ มีเพียงงาน , คน ในส่วนของงบประมาณ ไม่มีเหมือนอย่างที่แผน ฯ กำหนดไว้ มีการถ่ายโอนเพียงงาน โดยถนนที่อยู่ในความรับผิดชอบ ของกรมทางหลวงชนบทก็ถูกถ่ายโอนมายังท้องถิ่น โดยการตัดทอน ถนนลงให้อยู่ในความรับผิดชอบของพื้นที่แต่ละ อปท. เช่น ถนนเส้นไป อำเภอคำม่วงก็ถ่ายโอนให้เทศบาลตำบลโพน อบต.โพน อบต.นาบอน และเทศบาลตำบลคำม่วง การพัฒนาจึงไม่เกิด เส้นทางไป บ้านหนองซองแมวก็เช่นกัน เส้นนี้น่าจะไปจบที่ตำบลโนนศิลา ก็มีการถ่ายโอนให้เทศบาลตำบลโพน อบต.โพน และเทศบาลตำบล โนนศิลา การพัฒนาก็จะขึ้นอยู่กับศักยภาพแต่ละพื้นที่ ข้อดีคือ กรมทางหลวงชนบทเป็นหน่วยงานที่ดี มีศักยภาพและมีแรงผลักดัน หลาย ๆ เรื่อง โดยเฉพาะเรื่องของศักยภาพ งบประมาณ ซึ่งในเรื่องของ ภารกิจน่าจะพัฒนาได้ดีกว่าท้องถิ่นเรา ส่วนข้อเสีย ก็จะเป็นกรณี หากเทศบาลมีความประสงค์ที่จะดำเนินการใด ๆ ก็จะต้องมีการประสาน ความร่วมมือหรือขออนุญาตในการดำเนินการ จึงเป็นข้อมูลให้ทุกท่าน นำไปพิจารณา ขอบคุณครับ

ร.ต.ต.วีระชัย จำปาหาร ขอขอบคุณท่านเลขานุการสภา ฯ ที่ได้ชี้แจงข้อเท็จจริงให้ที่ประชุม ประธานสภา ฯ ได้รับทราบ - มีสมาชิก ฯ ท่านใดจะอภิปรายเพิ่มเติมหรือไม่ครับ

นายเสริมศักดิ์ ราชติกา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายเสริมศักดิ์ ราชติกา สมาชิกสภา ฯ เขต 1 ในส่วนของผม มีความเห็นเช่นเดียวกับท่านทองพันธ์ ฯ เวลาถนนชำรุด หรือต้องการที่ จะดำเนินการซ่อมแซม ปรับปรุง ในส่วนนี้จะดำเนินการยาก จึงเห็นด้วย กับการส่งมอบสายทางเพื่อพัฒนาเป็นโครงข่ายทางหลวงชนบทครับ

ร.ต.ต.วีระชัย จำปาหาร - มีสมาชิก ฯ ท่านใดจะอภิปรายเพิ่มเติมอีกหรือไม่ครับ ประธานสภา ฯ - ถ้าไม่มี ผมขอปิดการอภิปราย และขอมติที่ประชุมว่า สมาชิก ฯ ท่านใด เห็นชอบการส่งมอบสายทางเพื่อพัฒนาเป็นโครงข่าย ทางหลวงชนบท สายทางที่ 1) สายทางบ้านโพน - อำเภอคำม่วง ระยะทาง 1.630 กม. ถ้าท่านใดเห็นชอบ โปรดยกมือ

**มติที่ประชุม - เห็นชอบ 11 เสียง - งดออกเสียง 1 เสียง (ประธานสภา ฯ)**

ร.ต.ต.วีระชัย จำปาหาร ขอมติที่ประชุมว่า สมาชิก ฯ ท่านใด เห็นชอบการส่งมอบสายทาง ประธานสภา ฯ เพื่อพัฒนาเป็นโครงข่ายทางหลวงชนบท สายทางที่ 2) สายทางแยก ทางหลวงแผ่นดิน หมายเลข 2289 - บ้านหนองซองแมว ระยะทาง 1.400 กม. ถ้าท่านใดเห็นชอบ โปรดยกมือ

**มติที่ประชุม - เห็นชอบ 6 เสียง - ไม่เห็นชอบ 3 เสียง - งดออกเสียง 3 เสียง (รวมประธานสภา ฯ)**

ระเบียบวาระที่ 6 เรื่องอื่น ๆ

 6.1 การจัดทำแผนการดำเนินงาน ประจำปีงบประมาณ 2568

น.ส.สุกัญญา กำจร ด้วยเทศบาลตำบลโพน ได้ดำเนินการจัดทำแผนการดำเนินงาน ประจำปีหัวหน้าสำนักปลัด งบประมาณ ๒๕๖8 ซึ่งบัดนี้คณะผู้บริหารเทศบาลตำบลโพน ได้เห็นชอบร่างแผนการดำเนินงานแล้ว อาศัยความตามระเบียบ กระทรวงมหาดไทย ว่าด้วยการจัดทำแผนพัฒนาองค์กรปกครอง ส่วนท้องถิ่น (ฉบับที่ ๒) พ.ศ. ๒๕๔๙ และที่แก้ไขเพิ่มเติม จนถึงฉบับ ปัจจุบัน จึงประกาศใช้แผนการดำเนินงาน ประจำปี พ.ศ. ๒๕๖8 ตั้งแต่วันที่ 28 ตุลาคม ๒๕๖7

 6.2 รายงานผลการติดตามและประเมินแผนพัฒนา ประจำปีงบประมาณ 2567

 ด้วยเทศบาลตำบลโพน ได้ดำเนินการรายงานผลการติดตามและประเมิน แผนพัฒนา ประจำปีงบประมาณ 2567 ซึ่งบัดนี้คณะผู้บริหาร เทศบาลตำบลโพน ได้เห็นชอบผลการติดตามและประเมินแผนพัฒนาแล้ว อาศัยความตามระเบียบกระทรวงมหาดไทยว่าด้วยการจัดทำแผนพัฒนา ท้องถิ่น พ.ศ. 2559 และแก้ไขเพิ่มเติม (ฉบับที่ 3) 2561 ข้อ 29 (3) ซึ่งกำหนดให้องค์กรปกครองส่วนท้องถิ่น มีการจัดทำ รายงานผลการดำเนินงานประจำปี เพื่อให้ผู้บริหารท้องถิ่น เสนอต่อสภาท้องถิ่น และคณะกรรมการพัฒนาท้องถิ่น พร้อมทั้ง ประกาศผลการติดตามและประเมินผลแผนพัฒนาท้องถิ่น ให้ประชาชน ในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่น เสนอผลการติดตามและประเมินผลดังกล่าว และต้องปิดประกาศ ไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้ง ภายในเดือนธันวาคมของทุกปี จึงประกาศรายงานผลการติดตาม และประเมินผลแผนพัฒนา ประจำปีงบประมาณ 2567 ประกาศ ณ วันที่ 23 ธันวาคม 2567

นายนิพนธ์ อิงภู ในส่วนที่ผมจะนำเสนอต่อสภา ฯ ผมได้รับแจ้งเรื่องความเดือดร้อน นายกเทศมนตรี ของประชาชน ไม่ว่าจะเป็นเรื่องปากท้อง เรื่องอาชีพ เรื่องราคาพุทรา ตกต่ำ โดยเฉพาะเรื่องของราคาพุทรา คณะกรรมการพุทราแปลงใหญ่ ก็ได้ดำเนินการแก้ไขปัญหามาตลอด ทำทุกวิถีทางแล้ว แต่ก็แก้ปัญหา ราคาตกต่ำไม่ได้ ผมอยากให้ล้งพุทรา จำนวน 22 ล้ง จับมือกัน หารือกันกำหนดราคากลางไว้ และให้มีคณะกรรมการกำหนดราคากลาง อยากให้แก้ปัญหาช่วยกัน และขอให้ที่ประชุม ฯ ได้พิจารณาร่วมกันครับ

ร.ต.ต.วีระชัย จำปาหาร ในการที่จะพิจารณาและหารือปัญหาต่าง ๆ กำหนดแนวทางต่าง ๆ ประธานสภา ฯ เกี่ยวกับปัญหาผลผลิตพุทรา จะต้องดำเนินการตั้งแต่เริ่มต้นฤดูกาลครับ

นายวุฒิชัย เชยชมศรี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้า สมาชิกสภา ฯ ส่วนราชการ และผู้เข้าร่วมการประชุมทุกท่านครับ กระผมนายวุฒิชัย เชยชมศรี สมาชิกสภา ฯ เขต 2 ปัญหาในเรื่องของ พุทรานมบ้านเรา ตอนนี้ผลผลิตเยอะแต่หาตลาดยาก ในฐานะที่ผม เป็นล้งพุทรา ก็อยากจะรวมตัวกับบรรดาล้งต่าง ๆ เพื่อหารือและกำหนด ราคาร่วมกัน หาวิธีว่าทำอย่างไรล้งถึงจะอยู่ได้ ชาวสวนอยู่ได้ เพราะว่าเจอปัญหาแบบนี้มาหลายปีแล้ว ก็อยากจะแก้ปัญหาให้มันดีขึ้น ครับ

นายสัมนัก ปัสสะ กำหนดได้ไหมครับว่า ล้งพุทราบ้านเราไม่ต้องรับพุทราบ้านอื่น ให้รับแต่สมาชิกสภา ฯ พุทราของชาวสวนเฉพาะบ้านเราได้หรือไม่ครับ

นายคำแปลง ศรีบัว เห็นด้วยกับท่านนายก ฯ และทุกท่านครับ ในเรื่องของปัญหาพุทรา สมาชิกสภา ฯ และผมขอติดตามงานในส่วนที่ได้ดำเนินการไปแล้ว แต่ยังบกพร่องครับ 1) เมื่อเดือนพฤศจิกายนที่ผ่านมา เราได้ดำเนินการ ลอกรางระบายน้ำ หมู่ที่ 1 , หมู่ที่ 5 แต่สำรวจแล้ว ฝาปิดยังไม่ครบ เป็นจำนวนมาก โดยเฉพาะในส่วนของ หมู่ที่ 5 ก็ขอฝากให้กองช่าง หรือผู้มีส่วนเกี่ยวข้องได้ตรวจสอบ แล้วดำเนินการให้เรียบร้อย เพราะอาจจะเกิดอันตรายได้ การที่เราจะดำเนินการโครงการต่าง ๆ ขอให้ดำเนินการให้เสร็จเรียบร้อย จะได้ไม่ต้องมีการทักท้วงอีก 2) โครงการถนนคอนกรีตสาย หมู่ที่ 1 ข้างบ้านพ่อเหลิม มีคนไปขุดดินแล้วกองไว้ เพราะว่ากลัวน้ำขัง แต่ผมก็ได้ชี้แจงไปว่า ตามรูปแบบของโครงการจะมีท่อระบายน้ำอยู่ จึงขอฝากข้อคิดว่า การที่จะดำเนินโครงการต่าง ๆ ต้องให้แล้วเสร็จตามรูปแบบตามสเปค ที่วางไว้ ก็ขอฝากไว้กับผู้รับผิดชอบด้วย ขอบคุณครับ

ร.ต.ต.วีระชัย จำปาหาร 1) ตอนนี้ในเขตเทศบาลตำบลโพน เป็นถนนแอสฟัลท์ติก ประธานสภา ฯ หมดแล้ว เครื่องไม้เครื่องมือหรืออุปกรณ์ต่าง ๆ พร้อมหรือยัง เช่น อุปกรณ์หรือเครื่องมือสำหรับซ่อมแซม ปรับปรุงของเราพร้อมหรือยัง ถ้ายังไม่มีขอให้ดำเนินการบรรจุเข้าแผน ฯ ด้วย ซึ่งตอนนี้ถนน ด้านทิศเหนือของโรงเรียนเริ่มมีรอยแตกร้าวแล้ว ก็อยากจะให้อุปกรณ์ ต่าง ๆ พร้อมที่จะดำเนินการ 2) ขอตามงาน เรื่องน้ำประปาสูญหายจาก 100% ได้ใช้จริง 30% อีก 70% ยังหาที่ไปที่มาไม่ได้ จึงขอสอบถาม ฝ่ายบริหารว่า ได้ดำเนินการอย่างไรบ้างครับ

นายนิพนธ์ อิงภู ในส่วนของเรื่องน้ำประปาที่ท่านประธาน ฯ สอบถาม ซึ่งเทศบาล นายกเทศมนตรี ตำบลโพน ได้รับรางวัลชมเชยระดับประเทศ การแก้ไขปัญหา เรื่องน้ำประปา เราก็ดำเนินการมาเกือบ 4 ปีแล้ว ก็ถือว่าแก้ปัญหาได้ พอสมควร และในเรื่องของโครงการที่วางไว้ในแผน ฯ เราก็กำลัง ดำเนินการอยู่ ในส่วนของเรื่องน้ำประปา ก็ได้มอบหมายกองช่าง ที่รับผิดชอบติดตามอยู่ตลอด ซึ่งเราจะดำเนินการในพื้นที่ หมู่ที่ 2 ก่อน เพราะว่าเป็นพื้นที่เล็ก หลังจากนั้นก็จะติดตามดำเนินการในพื้นที่ หมู่ที่ 5 ส่วนในเรื่องของการสูญเสียน้ำประปามีหลายกรณี ยกตัวอย่าง เช่น ล้งสหกรณ์ ฯ ซึ่งปีนี้จ่ายค่าน้ำไปประมาณ 7,000.- บาท เป็นจำนวนที่มากพอสมควร ซึ่งยังหาสาเหตุไม่ได้ว่าเพราะอะไร เราจึงยัง ไม่ประสบความสำเร็จในเรื่องของน้ำสูญหาย ในส่วนนี้ก็จะติดตามต่อไป ครับ

น.ส.สุกัญญา กำจร สำนักปลัดขอแจ้งคำสั่งจัดตั้งศูนย์ปฏิบัติการร่วมป้องกันและลดอุบัติเหตุหัวหน้าสำนักปลัด ทางถนนในช่วงเทศกาลปีใหม่ ประจำปี 2568 ซึ่งที่ผ่านมาจะเรียกว่า 7 วันอันตราย แต่ปีนี้เริ่มตั้งแต่วันที่ 27 ธันวาคม 2567 – 5 มกราคม 2568 รวมเป็น 10 วันอันตราย ขอเชิญชวนและ ขอความอนุเคราะห์ทุกท่านเข้าร่วมตรวจจุดบริการประชาชนประจำวัน และให้กำลังใจน้อง ๆ เจ้าหน้าที่ด้วยค่ะ

นายทองมี สระทอง มีเรื่องแจ้งเพื่อทราบตามภารกิจที่ได้รับมอบหมายมา เพื่อให้ที่ประชุม ฯ รองนายกเทศมนตรี ได้รับทราบร่วมกัน เนื่องจากผมได้รับรายงานจาก ส.ส.เม (ประภา เฮงไพบูลย์) ว่ากรมทรัพยากรน้ำที่ 4 ขอนแก่น ซึ่งมีภารกิจ เกี่ยวข้องกับองค์กรปกครองส่วนท้องถิ่น และโครงการที่ผมให้ความสนใจ คือ โครงการ ที่ 1 โครงการอนุรักษ์ฟื้นฟูแหล่งน้ำเพื่อการเกษตร เพื่อการอุปโภคบริโภค และผมได้ขอสำเนาแบบฟอร์มการขอโครงการมา ซึ่งโครงการนี้เหมาะสำหรับพื้นที่เทศบาลตำบลโพน เพราะเป็นพื้นที่ ทำการเกษตร ปลูกพุทรา ถ้าเราแจ้งความประสงค์ไปว่า ขอความอนุเคราะห์งบประมาณในการขุดลอกหนองสิม เนื่องจากตื้นเขิน เขาก็จะออกมาสำรวจตามสภาพและความต้องการของประชาชนในพื้นที่ ขั้นตอนในการดำเนินการ คือ มีการประชาคมหมู่บ้าน และโครงการ ฯ นี้ ไม่กำหนดงบประมาณ ซึ่งเป็นโครงการที่น่าสนใจ จึงนำเรียน ให้สมาชิก ฯ ได้รับทราบครับ โครงการที่ 2 โครงการน้ำสะอาดศูนย์พัฒนาเด็กเล็ก น้ำดื่มได้ โครงการ ฯ นี้ เราก็ทำเรื่องขอเข้าไป และโครงการบ่อน้ำบาดาล ของกรมทรัพยากรบ่อบาดาลจังหวัดกาฬสินธุ์ ซึ่งในพื้นที่บ้านโพน ได้รับอนุมัติ จำนวน 10 บ่อ และคณะกรรมการเบื้องต้นอนุมัติแล้ว จึงแจ้งให้ที่ประชุม ฯ ได้รับทราบครับ

ร.ต.ต.วีระชัย จำปาหาร ขอขอบคุณท่านรองทองมี ฯ ครับ การประชุมครั้งต่อไปเป็นเดือนประธานสภา ฯ กุมภาพันธ์ 2568 ซึ่งเป็นสมัยแรกของปี 2568

**ที่ประชุม รับทราบ**

ร.ต.ต.วีระชัย จำปาหาร - ท่านสมาชิกสภา ฯ ท่านใดจะชี้แจงหรือสอบถามเพิ่มเติมหรือไม่ ประธานสภา ฯ - ถ้าไม่มีขอปิดการประชุมครับ

ปิดประชุม เวลา 12.00 น.

 (ลงชื่อ) สมพงษ์ สุริโย ผู้จดรายงานการประชุม (นายสมพงษ์ สุริโย) รองปลัดเทศบาล/เลขานุการสภา ฯ

 **คณะกรรมการตรวจรายงานการประชุมลงชื่อตรวจแล้วถูกต้อง**

 (ลงชื่อ) คำแปลง ศรีบัว กรรมการตรวจรายงานการประชุม

 (นายคำแปลง ศรีบัว)

 สมาชิกสภาเทศบาลตำบลโพน

 (ลงชื่อ) มานพ นามปัญญา กรรมการตรวจรายงานการประชุม

 (นายมานพ นามปัญญา)

 สมาชิกสภาเทศบาลตำบลโพน

 (ลงชื่อ) วุฒิชัย เชยชมศรี กรรมการตรวจรายงานการประชุม

 (นายวุฒิชัย เชยชมศรี)

 สมาชิกสภาเทศบาลตำบลโพน

 ร้อยตำรวจตรี วีระชัย จำปาหาร ผู้รับรอง

 (วีระชัย จำปาหาร)

 ประธานสภาเทศบาลตำบลโพน